**Tanulmányi verseny jutalmazásáról szóló**

tájékoztató

Siófok Város által adományozott ösztöndíjakról, valamint tanulmányi, sport és művészeti versenyen elért kiemelkedő eredmények jutalmazásáról szóló Siófok Város Önkormányzata Képviselő-testületének 28/2023. (XI.30.) számú Önkormányzati Rendelte (a továbbiakban Rendelet) értelmében:

9. § (1) Tanévente egy alkalommal elismerő oklevélben és 10.000,- Ft értékű tárgyjutalomban részesül a rendelet **2. számú melléklete** szerinti tanulmányi versenyen a melléklet szerinti eredményt elérő tanulója, amennyiben **az eredmény elérésének időpontjában siófoki bejelentett lakóhellyel rendelkezett.**

(2) Tanévente egy alkalommal elismerő oklevélben és 10.000,- Ft értékű tárgyjutalomban részesül az a felkészítő tanár, aki az (1) bekezdésben megjelölt tanulót a tanulmányi versenyre felkészítette.

(3) Átruházott hatáskörben a Bizottság az (1) bekezdésben meghatározott feltételeknek megfelelő tanulónak és a (2) bekezdésben meghatározott feltételeknek megfelelő tanárnak legfeljebb 20.000.- Ft értékű tárgyjutalmat ítélhet meg, amennyiben egy tanévben kettő, vagy kettőnél több (1) bekezdés szerinti helyezést ért el, valamint tanulót készített fel a tanulmányi versenyre. A tárgyjutalom értékének meghatározásánál az (1) bekezdés szerinti elért helyezést, azok számát és a felkészített tanulók számát kell figyelembe venni.

(4) **Tanulóként csak egy tanár részesíthető elismerő oklevélben és tárgyjutalomban.**

10.§ (1) Tanévente egy alkalommal elismerő oklevélben és 10.000,- Ft értékű tárgyjutalomban részesülhet az a Magyar Diáksport Szövetség által rendezett és szervezett **„Diákolimpia” országos döntőjében 1-3. helyezést elért tanuló**, aki az eredmény elérésének időpontjában siófoki bejelentett lakóhellyel rendelkezett.

(2) Tanévente egy alkalommal elismerő oklevélben és 10.000,- Ft értékű tárgyjutalomban részesülhet az a **művészeti iskolai, valamint a művészeti szakképzést folytató középiskolai tanuló**, aki az illetékes minisztérium által meghirdetett és támogatott országos szervezésű művészeti tanulmányi versenyeken 1-3. helyezést ért el és az eredmény elérésének időpontjában siófoki bejelentett lakóhellyel rendelkezett.

(3) Tanévente egy alkalommal elismerő oklevélben és 10.000,- Ft értékű tárgyjutalomban részesülhet az a felkészítő tanár, aki az (1)-(2) bekezdésekben megjelölt tanulót a tanulmányi versenyre felkészítette.

(4) Átruházott hatáskörben a Bizottság az (1)-(2) bekezdésben meghatározott feltételeknek megfelelő tanulónak és a (3) bekezdésben meghatározott feltételeknek megfelelő tanárnak legfeljebb 20.000.- Ft értékű tárgyjutalmat ítélhet meg, amennyiben egy tanévben kettő, vagy kettőnél több (1)-(2) bekezdés szerinti helyezést ért el, valamint tanulót készített fel a tanulmányi versenyre. A tárgyjutalom értékének meghatározásánál az (1) bekezdés szerinti elért helyezést, azok számát és a felkészített tanulók számát kell figyelembe venni.

(5) **Tanulóként csak egy tanár részesíthető elismerő oklevélben és tárgyjutalomban.**

11.§ (1) A tanévre vonatkozóan a 9.§ és 10.§-ban érintett tanuló és a felkészítő tanár személyéről **a közoktatási intézmény vezetője írásban értesíti a Hivatalt minden év szeptember 15. napjáig.**

(2) Az érintett tanuló személyéről a nagykorú tanuló vagy a tanuló törvényes képviselője is értesítheti a Hivatalt az (1) bekezdésben meghatározott határidőig.

(3) A (1) bekezdés szerinti értesítés mellé **csatolni kell az eredmény hiteles igazolását is.**

(4) ***Az (1) bekezdésben meghatározott jogvesztő határidőt követően érkezett értesítés alapján elismerő oklevél és tárgyjutalom nem adható.***

12.§ Az elismerő oklevél és a tárgyjutalom a tanévet követően megrendezésre kerülő ünnepségen kerül átadásra.

**A Humán és Sport Bizottság 4/2021. (VI.21.) számú döntése értelmébenkizárólag azon tanuló - és felkészítő tanára - kerülhet jutalmazásra, aki *személyes jelenléttel vett részt* tanulmányi versenyen!**

**Az értesítés mellé csatolni kell:**

* **az eredmény hiteles igazolását**

(*Diákolimpia* esetén a Magyar Diáksport Szövetség igazolását,

*oktatásért felelős miniszter által támogatott verseny* esetén az Oktatási Hivatal igazolását,

*egyéb esetben* a verseny szervezője által kiállított igazolást)

* **a személyes részvételről szóló igazolást**

(a szervező által verseny helyszínéről megküldött értesítést)

A díjazott tanulók személyéről és a tárgyjutalom értékéről, valamint a díjazott tanárok személyéről és a tárgyjutalom értékéről Siófok Város Önkormányzat Képviselő-testület Humán és Sport Bizottsága dönt.

***A Humán és Sport Bizottság a rendelet értelmében kizárólag a fenti feltételeknek megfelelő tanulókat és tanárokat támogatja.***

1. melléklet a 11/2024. (VI. 27.) önkormányzati rendelethez

*„2. melléklet a 28/2023. (XI. 30.) önkormányzati rendelethez*

|  |  |  |  |  |
| --- | --- | --- | --- | --- |
| Verseny | Szintek | | | |
| M  (Megyei)  T  (Területi)  R  (Regionális) | O  (Országos) | | |
| Elfogadott eredmény | | | |
| Simonyi Zsigmond Kárpát-medencei helyesírási verseny | M/T/R 1-3 | | O 1-5 |
| Implom József Középiskolai Helyesírási Verseny | M/T/R 1-3 | | O  1-5 |
| „Szép Magyar Beszéd” verseny | M/T/R 1-3 | | O  1-5 |
| "Édes anyanyelvünk" nyelvhasználati verseny | M/T/R 1-3 | | O  1-10 |
| Lotz János Szövegértési és helyesírási verseny | M/T/R 1-3 | | O  1-5 |
| 7-8. évfolyamos tanulók országos történelem tanulmányi versenye | M/T/R 1-3 | | O  1-5 |
| 7-8. évfolyamos tanulók országos német nyelvi versenye | M/T/R 1-3 | | O  1-5 |
| 7-8. évfolyamos tanulók országos angol nyelvi versenye | M/T/R 1-3 | | O  1-5 |
| Országos német nyelvi verseny 9-10. évf. számára | M/T/R 1-3 | | O  1-10 |
| Országos Angol Nyelvi Verseny 9. és 10. évf. számára | M/T/R 1-3 | | O  1-10 |
| Zrínyi Ilona Matematikaverseny  2-8. évfolyam részére | M/T/R 1-3 | | O  1-5 |
| Zrínyi Ilona Matematikaverseny  9-12. évfolyam részére | M/T/R 1-3 | | O  1-5 |
| Nemzetközi Kenguru Matematikaverseny | M/T/R 1-3 | | O  1-5 |
| Arany Dániel Matematikai Tanulóverseny | M/T/R 1-3 | | O  1-10 |
| Dr. Árokszállásy Zoltán Biológia-környezetvédelmi verseny | M/T/R 1-3 | | O  1-5 |
| Országos Szilárd Leó fizikaverseny | M/T/R 1-3 | | O  1-10 |
| Hevesy György Országos Kémiai Verseny | M/T/R 1-3 | | O  1-5 |
| Irinyi János Országos Középiskola Kémiaverseny | M/T/R 1-3 | | O  1-10 |
| Teleki Pál Országos Földrajz - Földtan verseny | M/T/R 1-3 | | O  1-5 |
| Lóczy Lajos Országos Földrajzverseny | M/T/R 1-3 | | O  1-5 |
| „nyelvÉSZ” Anyanyelvi tanulmányi verseny | M/T/R 1-3 | | O  1-5 |
| „matekÁSZ” fejlesztő matematikaverseny | M/T/R 1-3 | | O  1-5 |
| Bolyai Anyanyelvi Csapatverseny | M/T/R 1-3 | | O  1-5 |
| Tudásbajnokság | M/T/R 1-3 | | O  1-5 |
| Alapműveleti Matematikaverseny | M/T/R 1-3 | | O  1-5 |
| Bolyai Matematika Csapatverseny | M/T/R 1-3 | | O  1-5 |
| Bolyai Természettudományos Csapatverseny | M/T/R 1-3 | | O  1-5 |
| Herman Ottó Kárpát-medencei biológia verseny | M/T/R 1-3 | | O  1-5 |
| Országos Arany János Irodalmi Verseny | M/T/R 1-3 | | O  1-5 |
| Nemes Tihamér Országos Informatikai Tanulmányi Verseny | M/T/R 1-3 | | O  1-10 |
| Kalmár László Országos Matematika Verseny | M/T/R 1-3 | | O  1-5 |
| Országos Középiskolai Tanulmányi Verseny (OKTV) |  | | O  1-30 |
| Szakma Kiváló Tanulója Verseny (SZKTV) |  | | O  1-10 |
| Szakmai Tantárgyi Komplex Verseny (SZTKV) |  | | O  1-5 |

*„*